Pocahontas (film)

Pocahontas er en amerikansk animert eventyrmusikal og dramafilm fra 1995 produsert av The Walt Disney Company. Handlingen bygger på den romantiske legenden om indianerjenta Pocahontas og hennes møte med de europeiske kolonistene i Virginia på 1600-tallet. Dette var Disneys første forsøk på å fortelle en dramatisk historie basert på en sann fortelling. 

Filmen er den 33. i rekken av Disneys klassikere.

Den ble belønnet med flere priser, blant annet to Oscar.

I 1998 kom en oppfølger: Pocahontas II – Reisen til en ny verden. Historien om Pocahontas ble overført til film første gang allerede i 1910.

 Handling 
Filmen forteller om den grådige guvernøren Ratcliff på vei fra England til Virginia for å lete etter gull. Med på båten har han den sjøvante John Smith som er mer opptatt av eventyr enn gullgraving. Han blir straks venner med indianerprinsessen Pocahontas og sammen vil de prøve å løse konflikten mellom de rivaliserende nybyggerne og indianerne. Filmen slutter med at John Smith redder livet til indianerhøvdingen og det blir fred. John, som er skadet, må reise tilbake til England, mens Pocahontas blir igjen.

 Om filmen 

 Popularitet og økonomi 
Pocahontas ble meget populær, både i USA og store deler av utenomverdenen. Den innbrakte $347 millioner på verdensbasis, hvorav $141,6 millioner i USA. Den ble den den fjerde mest innbringende filmen i 1995, både i USA og på verdensbasis.

Produksjonskostnadene var på $55 millioner.

 Anmelderne 
Den fikk blandet mottakelse av anmelderne, noe som gjenspeiles i at den har fått 55 % på Rotten Tomatoes. Både Roger Ebert og Leonard Maltin gav den 3 av 4 stjerner.

Også de norske anmelderne gav den blandet mottakelse.

 Priser 
Den ble tildelt to Oscar (beste musikk og beste originalsang), en Golden Globe (beste originalsang), en Grammy og fire Annie Awards.

 Innhold og opphav 
Handlingen i filmen er en del omskrevet i forhold til det som skal ha skjedd med de virkelige rollemodellene. I filmen er for eksempel helten John Smith og Pocahontas jevngamle, noe som er pyntet på i tråd med Disney-selskapets ønske om å fortelle tydelige historier med bred appell og uten provoserende innhold. Den virkelige Pocahontas ble forøvrig senere giftet bort med den ti år eldre nybyggeren John Rolfe og døde i England bare 22 år gammel.

Den indianske Powhatan Renape-nasjonen sendte en formell klage til Disney-selskapet over at filmen gav en feilaktig fremstilling av Pocahontas' liv, og blant annet unnlot å nevne at "Pocahontas" bare var et tilnavn (som nærmest betyr "rampunge" eller "bortskjemt"), mens hennes egentlige navn i stammen var Matoaka.Rolf Theil: "Skyformasjonane over San Fransiscos sørhimmel", forlaget Samlaget, Oslo 2007.

 Rolleliste (stemmegivere) 
 Rolle  Engelske stemmer  Norske stemmer Pocahontas  Irene Bedard (dialog)Judy Kuhn (sang)  Guri Schanke (dialog)Anita Skorgan (sang) John Smith  Mel Gibson  Øystein Røger Ratcliffe  David Ogden Stiers  Oddbjørn Hanto Wiggins  David Ogden Stiers  Even Stormoen Powhatan  Russell Means (dialog)Jim Cummings (sang)  Harald Mæle Thomas  Christian Bale  Håvard Bakke Bestemor Piletre  Linda Hunt  Turid Balke Ben  Billy Connolly  Anders Hatlo Lon  Joe Baker  Bernhard Ramstad Nakoma  Michelle St. John  Jannike Kruse Kekata  Gordon Tootossis (dialog)Jim Cummings (sang)  Bjørn Jenseg Kocoum  James Apaumut Fall  Ove Christian Owe

 Sanger 
Virginiakompaniet
Øystein Røger
Som en trommes faste slag og Som en trommes faste slag (reprise)
Harald Mæle
Rundt neste sving
Anita Skorgan
Lytt med hjertet
Turid Balke
Le Zittelle
Min, min, min
Oddbjørn Hanto
Geir RebbestadFarger i en vindAnita SkorganVille dyr (del 1)Oddbjørn Hanto
Harald Mæle
Bjørn JensegVille dyr (del 2)Oddbjørn Hanto
Harald Mæle
Bjørn Jenseg
Anita SkorganFarger i en vind''' (sluttversjon)
Anita Skorgan

 Referanser 

 Eksterne lenker 



Kategori:Disney-filmer
Kategori:Animerte dramafilmer fra USA
Kategori:Animerte eventyrfilmer fra USA
Kategori:Animerte filmmusikaler fra USA
Kategori:Animerte romantiske filmer fra USA
Kategori:Animerte barnefilmer fra USA
Kategori:Filmer fra 1995
Kategori:Engelskspråklige filmer
Kategori:Vinnere av Annie Award for beste animasjonsfilm
Kategori:Filmer basert på virkelige hendelser